יום אחד הגיעו העובדים למשרד ונדהמו לגלות שלט גדול שהיה תלוי על אחת הדלתות. עליו נכתב: "אתמול נפטר האדם שמנע את התקדמותכם בחברה. אנו מזמינים אתכם להשתתף בהלוויה שתתקיים בחדר ההתעמלות שהוסב זמנית לחדר הלוויות".
בהתחלה, כולם נעצבו מכך שחברם לעבודה נפטר. אבל לאחר מספר דקות כולם היו סקרנים ורצו לדעת מי אותו האדם שמנע את התקדמותם בחברה.
ההתרגשות בחדר ההתעמלות היתה גדולה. כל אחד חשב לעצמו "מיהו האדם שמנע את ההתקדמות שלי? טוב. לפחות הוא מת!".
אחד אחרי השני ניגשו העובדים המתוחים אל ארון הקבורה וכשהביטו פנימה נאלמו דום. הם עמדו ליד ארון הקבורה. המומים. כאילו מישהו נגע בנקודה הכי רגישה בנשמתם.
בתוך ארון הקבורה היתה מראה: כל אחד שהסתכל פנימה ראה את עצמו. ליד המראה הונח פתק בו היה כתוב:
"ישנו רק אדם אחד שמסוגל להגביל את ההתפתחות שלך - זה אתה!! אתה האדם היחיד שמסוגל לבצע מהפיכה בחיים שלך. אתה האדם היחיד שמסוגל להשפיע על האושר, ההבנה וההצלחה שלך.. החיים שלך לא משתנים כשהחברים, ההורים והחברה שלך משתנים. החיים שלך משתנים כשאתה משנה אותם. כשאתה מבין שאתה הוא האדם היחיד שאחראי על החיים שלך. מערכת היחסים החשובה ביותר היא אותה מערכת יחסים שיש לך עם עצמך. בחן את עצמך. צפה בעצמך. אל תפחד מקשיים וכשלונות: בנה את עצמך ואת המציאות שלך.
הדרך בה אתה מתמודד עם החיים, עושה את ההבדל"
